Ir-Regolament tal-Kummissjoni (KEE) Nru 2316/98
tas-26 ta' Ottubru 1998
dwar l-awtorizzazzjoni ta' addittivi ġodda u li jemenda l-kondizzjonijiet għall-awtorizzazzjoni ta' numru ta' addittivi diġà awtorizzati fl-għalf
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta' Novembru 1970 dwar l-addittivi fl-għalf [1] kif emendata l-aħħar bid-Direttiva tal-Kummissjoni 98/19/KE [2], u b’mod partikolari l-Artikoli 9j u 3 tagħha,
Billi d-Direttiva 70/524/KEE tiddisponi li addittivi ġodda jew l-użu ta’ addittivi jistgħu jkunu awtorizzati, meta wieħed jikkunsidra l-progress fix-xjenza u l-għarfien tekniku;
Billi d-Direttiva tal-Kunsill 96/51/KE tat-23 ta' Lulju 1996 li temenda d-Direttiva 70/524/KEE dwar l-addittivi fl-għalf [3], tistabbilixxi proċedura ġdida għall-awtorizzazzjoni ta’ addittivi b’Regolamentazzjoni, li tkun għal kollox applikabbli mill-1 ta’ Ottubru 1999; billi matul il-perjodu transitorju l-Istati Membri għandhom ikunu kapaċi jadottaw disposizzjonijiet legali biex ma jħallux lok għal konfużjoni dwar il-leġislazzjoni fis-seħħ; billi l-Istati Membri għandhom jiżguraw li kull leġislazzjoni li ma taqbilx ma’ dan ir-Regolament titħassar;
Billi addittivi ġodda li jaqgħu taħt Parti I "Karotenojdi u ksantofilli" tal-grupp "Materji koloranti li jinkludu pigmenti" ġew ittestjati b'suċċess f'ċerti Stati Membri; billi l-addittivi l-ġodda għandhom ikunu awtorizzati proviżorjament;
Billi, sabiex wieħed jiddistingwi addittiv ġdid li jaqa' taħt il-Parti I "Karotenojdi u ksantofilli" tal-grupp "Materji koloranti inklużi l-pigmenti" minn addittiv ieħor li jappartjeni għall-istess grupp li diġà ġie awtorizzat, isem dan ta' l-aħħar għandu jinbidel;
Billi addittivi ġodda li jappartjenu għall-grupp "Elementi ta' traċċa", u aktar speċifikament għall-elementi "Ram-Cu", "Manganiż-Mn" u "Żingu-Zn", ġew ittestjati ħafna f'xi Stati Membri; billi, fuq il-bażi ta' l-istudju li sar, jidher li dawn l-addittivi ġodda jistgħu jiġu awtorizzati;
Billi, biex ma jitħallewx xi effetti ħżiena fuq il-klieb, l-ogħla livell permess f'ikel sħiħ ta’ l-addittiv Etoksikwin, li jappartjeni għall-grupp "Antiossidanti", għandu jitnaqqas;
Billi użu ġdid għal addittiv li jappartjeni għall-Parti I ‘Karotenojdi u ksantofilli' tal-grupp "Materji koloranti inklużi pigmenti" li diġà kien awtorizzat ġie ttestjat b'suċċess f'xi Stati Membri; billi l-użu l-ġdid għandu jkun proviżorjament awtorizzat;
Billi użu ġdid għall-addittiv 3-phytase li jappartjeni għall-grupp "Enżimi" li diġà kien awtorizzat ġie ttestjat b'suċċess f'xi Stati Membri; billi l-użu l-ġdid għandu jkun proviżorjament awtorizzat;
Billi, fl-interess tat-trasparenza, l-Anness ta’ dan ir-Regolament jinkludi, fejn xieraq, addittivi oħra li jappartjenu għall-istess grupp jew użu ieħor awtorizzat ta' l-addittiv; billi huwa xieraq li wieħed itawwal b’perjodu speċifiku l-limitu ta' żmien għall-awtorizzazzjoni ta' addittivi, li diġà huma awtorizzati fuq livell nazzjonali iżda li l-istudju dwarhom għadu mhux mitmum, li jappartjenu għall-istess gruppi ta' addittivi bħas-sustanzi awtorizzati mill-ġdid b'dan ir-Regolament;
Billi l-miżuri previsti f’dan ir-Regolament jaqblu ma’ l-opinjoni tal-Kumitat Permanenti dwar Għalf għall-Annimali,
ADOTTAT DAN IR-REGOLAMENT:
Artikolu 1
1. Beta-carotene, li jaqa' taħt il-Parti I ta' "Karotenojdi u ksantofilli" tal-grupp "Materji koloranti inklużi pigmenti", jista' jiġi awtorizzat skond id-Direttiva 70/524/KEE bħala l-addittiv E 160a fi prodotti ta' għalf għall-annimali taħt il-kondizzjonijiet preskritti fl-Anness I ta' dan ir-Regolament.
2. Astaxanthin-rich Phaffia rhodozyma (ATCC 74219), li jaqa' taħt il-Parti I "Karotenojdi u ksantofilli" tal-grupp "Materji koloranti inklużi pigmenti", jista' jkun awtorizzat skond id-Direttiva 70/524/KEE bħala addittiv 12 fl-għalf għall-annimali taħt il-kondizzjonijiet stipulati fl-Anness I ta' dan ir-Regolament.
3. Is-sustanza "chelate bil-kupru ta' idrat ta' aċidi amino", li taqa' taħt il-grupp "Elementi ta' traċċa", l-element E4 "Ram-Cu", għandha tkun awtorizzata skond id-Direttiva 70/524/KEE bħala addittiv fl-għalf għall-annimali taħt il-kondizzjonijiet preskritti fl-Anness II ta' dan ir-Regolament.
4. Is-sustanza "chelate tal-manganiż ta' idrat amino", li taqa' taħt il-grupp "Elementi ta' traċċa", l-element E5 "Manganiż-Mn", għandu jkun awtorizzat skond id-Direttiva 70/524/KEE bħala addittiv fl-għalf għall-annimali taħt il-kondizzjonijiet preskritti fl-Anness II ta’ dan ir-Regolament.
5. Is-sustanza "chelate taż-żingu ta' idrat ta' l-aċidi amino", li taqa' taħt il-grupp "Elementi ta' traċċa", l-element E6 "Żingu-Zn", għandu jkun awtorizzat skond id-Direttiva 70/524/KEE bħala addittiv fl-għalf għall-annimali taħt il-kondizzjonijiet preskritti fl-Anness II ta'dan ir-Regolament.
Artikolu 2
1. Il-kondizzjonijiet għall-awtorizzazzjoni ta' l-addittiv E 324 Etoksikwin, li jaqa' taħt il-grupp "Antiossidanti", għandu jiģi ssostitwit skond id-Direttiva 70/524/KEE bil-kondizzjonijiet preskritti fl-Anness III ta' dan ir-Regolament.
2. L-addittiv E161g kantaksantin, li jaqa' taħt il-Parti I "Karotenojdi u ksantofilli" u tal-grupp "Materji koloranti inklużi pigmenti" għall-kategorija "Għasafar domestiċi u ornamentali" jista' jkun awtorizzat skond id-Direttiva 70/524/KEE taħt il-kondizzjonijiet preskritti fl-Anness I ta' dan ir-Regolament.
3. L-addittiv 3-phytase (KE 3.1.3.8), li jaqa' taħt il-grupp "Enzimi", jista' jkun awtorizzat skond id-Direttiva 70/524/KEE taħt il-kondizzjonijiet preskritti fl-Anness IV ta' dan ir-Regolament.
4. L-addittiv 11, Astaxanthin-rich Phaffia rhodozyma, li jaqa' taħt il-Parti I "Karotenojdi u ksantofilli" tal-grupp "Materji koloranti inklużi pigmenti" għall-kategorija ta' annimali "Salamun, trota' jista" jkun awtorizzat skond id-Direttiva 70/524/KEE taħt il-kondizzjonijiet preskritti fl-Anness I ta' dan ir-Rgolament.
Artikolu 3
Dan ir-Regoalament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-15 ta'Diċembru 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Ottubru 1998.